Jaktprat

«Jaktprat» er en norsk sang i talking blues stil som ble skrevet av Øystein Sunde, og først utgitt på singel i juni 1970. September samme år ble den med på Sundes debutalbum 1001 fnatt.

Teksten handler om en ung mann som blir med faren sin på jakt. Men uante situasjoner oppstår, som resulterer i en helt annen avslutning på jakten enn den faren hadde forespeilt seg.

Sunde spiller på sin akustiske gitar (stålstrenger) mens hans vokal er en blanding av at han synger og snakker i kjapt tempo. «Jaktprat» stiller i samme sjanger som «Oppfinnervise» og «2003, en butikk-odyssé» og «Svigerfars motorsag».

Høsten 1968 begynte Sunde å studere på Schous Tekniske Institutt. Han syntes kjemilæreren var en kjedelig mann, og derfor ble det til at han skrev ned teksten til «Jaktprat» i stedet for å følge med i timen. Han prøvde etter hvert sangen for publikumet på viseklubben Dolphins og fikk stor respons. Høsten 1969 tok han en tur innom kontoret til Mikkel Aas som var innspillingsjef for Norsk Phonogram og spilte inn demoer til «Jaktprat», «Super-SS-Rally-GT-Fastback-Hardtop-Sprint» og «Fire melk og Dagbla' for i går».

«Jaktprat» regnes som Øystein Sundes gjennombruddsmelodi.

«Jaktprat» på samlealbum 
Øystein Sundes beste (1977)
Nærbilde av Øystein Sunde (1980)
Øystein Sunde i boks (1985)
Øystein Sundes 40 beste (1991)
Sundes verden (2006)
Sundes verden – 52 av de aller beste (2006)

12. april 2010 ga Gitarkameratene ut albumet Kanon!, hvor første vers av «Jaktprat» er med i en medley. Samtlige medlemmene av gruppen synger dette verset sammen. Medleyen var formet slik: «Kjekt å ha»/«Førr ei dame»/«En natt forbi»/«Fin frokost»/«Jaktprat»/«Heksedans»/«Bysommer»/«Vippetangen konditori»/«Levende lyd»

NRK-opptak 

Flimra (sendt 1. oktober 1971). Første vers ble vekselvis fremført av Sunde, Lillebjørn Nilsen og Finn Kalvik uten noe komp. Resten av sangen tok Sunde seg av selv kompet av sin akustiske gitar. Teksten ble omgjort på sporadiske steder. Opptaket ble gjort i Haugesund i juli samme år. Et utdrag ble vist 26. desember 2010 i programmet Øystein Sunde – med god avstand til bilen bak ispedd sporadiske kommentarer fra Sunde.
Da Capo – (sendt 30. mars 1993) Kun to vers og i teksten tøyset Sunde mest med programleder Vidar Lønn-Arnesen (som selv lo godt og syntes det var morsomt).
Gitarkameratene – (sendt 13. oktober 1990). Første vers var med i følgende medley:
«Kjekt å ha»/«Førr ei dame»/«En natt forbi»/«Tanta til Beate»/«Jaktprat»/«Heksedans»/«Bysommer»/«Vippetangen konditori»/«Levende lyd» (opptaket ble også utgitt på video).
Gitarkameratene på scenen –  (sendt 26. desember 1994). Første vers var med i følgende medley:
«Kjekt å ha»/«Kjærlighetsvisa»/«En natt forbi»/«Tanta til Beate»/«Jaktprat»/«Heksedans»/«Bysommer»/«Smi mens liket er varmt»/«Levende lyd»
6 x 70 – (sendt 10. august 1996). Denne varianten hadde masse alternativ og absurd tekst; mest tatt på sparket hvilket falt i smak hos publikum.

«Jaktprat» i notebøker 

Viser uten slips (1972)
Kjekt å ha–1 (1990)
Du må'kke komme her og komme her (1997)
Sangbok (2010)

Referanser

Eksterne lenker 
 «Jaktprat» på VG-lista

Sanger fra 1970
Sanger skrevet av Øystein Sunde
Gitarkameratene-sanger